[{"text_idx": "#000007", "text": "Vaatan aknast alla ja na\u0308en teda hoovis jalutamas. Torman alla ja u\u0308ritan jutu peale saada: \u201eMa to\u0303epoolest ei mo\u0303ista, mis toimus, aga stseen ei to\u0308o\u0308ta nii nagu proovis ...\u201d Ja\u0308rvet vaatab mulle pikalt otsa ja ka\u0308sib mul siis puuriida peale istuda, ise istub vastu. \u201eMa ra\u0308a\u0308gin sulle u\u0308he loo.\u201d Ja siis jutustab filmi \u201eKuningas Lear\u201d vo\u0303tteperioodist, proovidest rez\u030cisso\u0308o\u0308r Kozintseviga, partnerlusest Oleg Daliga, kes Narri ma\u0308ngis, ja paljudest selle filmiga seotud seikadest. Lo\u0303puks jo\u0303uab ta loo kulminatsioonini \u2212 tormistseenini, mis on kahtlemata Shakespeare\u2019i teose vo\u0303tmestseen, mida oli kuude kaupa harjutatud ja mille u\u0308lesvo\u0303tmiseks olid ma\u0308ngu pandud tohutud jo\u0303ud, tehnika, tuulegeneraatorid, massid jne."}]